Neggzeɣ-d seg tulmut. Deg tazwara, xelɛeɣ; iceqqeq wul-iw, nniɣ-as ad ifelleq. Mi faqeɣ akken iḥebbes-iyi-d waḍu, ttrusuɣ-d cemma cemma, kkseɣ akukru, bdiɣ ttafgeɣ: tikkelt ɛellaɣ, tikkelt udreɣ. Uliɣ s adrar, walaɣ ccafat-is akked yicerfan, tiɣaltin akked yimerjan, tijlibin d yiqḍaren. Ḥewseɣ Iɣil n ubawal d Uẓru n ṭṭhur, tudrin d texlijin. Dehmeɣ Lexmis d lǧemɛa d wussan merra. Ḍefreɣ asif Asemmam s asammer armi d anda izder. Seɣleɣasen zelmeḍ yeffes, meqqer meẓẓi Zziɣ-d i Yiweqqasen, Ticci, Guraya. Ziɣen ur llint tilisa gar Yiksilen d Yiflisen. Ḥewseɣ seg tizi armi d tizi. Ur ttuɣ aqawej, Tasaft akked Yignan ifehmen iɣran. Zziɣ-d i udrar d umalu d at Ddreɛ akked lmizan. Rseɣ ɣef tacciwin imlawan. Walaɣ Meddur d Qeddur. Sellmeɣ ɣef at Yeɛla d Yiɣil azeggaɣ, at Mensur d